**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL projekto „KRAŠTOVAIZDŽIO PLANAVIMAS, TVARKYMAS IR BŪKLĖS GERINIMAS PLUNGĖS RAJONE“ įtraukimo į telšių regiono integruotą teritorijų vystymo programą**

2016 m. spalio 27 d. Nr. T1-273

Plungė

Vadovaudamasi Lietuvos Respublikos vietos savivaldos įstatymo 6 straipsnio 23 punktu, 16 straipsnio 4 dalimi, Integruotų teritorijų vystymo programų rengimo ir įgyvendinimo gairių, patvirtintų Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480, 34 punktu, Plungės rajono savivaldybės taryba nusprendžia:

Teikti siūlymą Lietuvos Respublikos vidaus reikalų ministerijai į Telšių regiono integruotą teritorijų vystymo programą, patvirtintą Lietuvos Respublikos vidaus reikalų ministro 2015 m. rugsėjo 3 d. įsakymu Nr. 1V-684 „Dėl Telšių regiono integruotos teritorijų vystymo programos patvirtinimo“, įtraukti projektą „Kraštovaizdžio planavimas, tvarkymas ir būklės gerinimas Plungės rajone“ (priedas), įgyvendinamą pagal 2014–2020 metų Europos Sąjungos fondų Investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.5.1-APVA-R-019 priemonę „Kraštovaizdžio apsauga“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Plungės rajono savivaldybės  tarybos 2016 m. spalio 27 d.  sprendimo Nr. T1-273  priedas  **Veiksmas: Kraštovaizdžio planavimas, tvarkymas ir būklės gerinimas Plungės rajone.**  (planuojamas Plungės rajono savivaldybės teritorijos bendrojo plano koregavimas, prie Babrungo upės ir Gandingos HE, vadinamosios Plungės jūros, prieinančios teritorijos kraštovaizdžio formavimas ir ekologinės būklės gerinimas, po kasybos darbų pažeistos žemės Aviečių g., Žvirblaičių k., Plungės r. sav. tvarkymas. Pakeitus bendrojo plano sprendinius bus galima užtikrinti kraštovaizdžio ekologinę pusiausvyrą, tinkamai koordinuoti priemiestinio kraštovaizdžio urbanizaciją. Sutvarkius teritoriją, prieinančią prie Babrungo upės ir Gandingos HE, vadinamosios Plungės jūros, bus išsaugotas vietovės kraštovaizdis, pagerinta ekologinė būklė, visuomenei sudarytos galimybės pažinti ir naudoti kraštovaizdį švietimo, ugdymo ir rekreacijos tikslais. Sutvarkius po kasybos darbų pažeistą teritoriją Aviečių g., Žvirblaičių k, Plungės r. sav. bus sumažinta kraštovaizdžio fragmentacija ir teritorija išnaudota visuomenės poreikiams.) | | | | | | | | | | |
| Pradžia (metai) | Pabaiga (metai) | Vykdytojas | | Ministerija | Veiksmų programos konkretaus uždavinio numeris ir pavadinimas | | | | | Veiksmo atrankos būdas (R, V, –) |
| 2017 | 2018 | Plungės rajono savivaldybės administracija | | AM | 5.5.1. | Pagerinti vietinės augalijos ir gyvūnijos rūšių, buveinių ir kraštovaizdžio arealų būklę | | | | R |
| **Veiksmo lėšų poreikis ir finansavimo šaltiniai** | | | | | | | | | | |
| Iš viso veiksmui įgyvendinti (Eur): | Valstybės biudžeto lėšos (Eur): | | Savivaldybės biudžeto lėšos (Eur): | | | Kitos viešosios lėšos (Eur): | | Privačios lėšos (Eur): | | ES lėšos (Eur): |
|  | Iš viso: | iš jų bendrasis finansavimas (toliau – BF): | Iš viso: | | iš jų BF: | Iš viso: | iš jų BF: | Iš viso: | iš jų BF: |  |
| 378438 |  |  | 56766 | | 56766 |  |  |  |  | 321672 |